  Туспуктэм: vk.com (Александр Варшавский) Анжелика Тихонова корреспондент Удмуртиысь спортъя школаосы выль тӥрлык басьтӥзы. Со сярысь Удмуртиысь физкультурая но спортъя министр Александр Варшавский «ВКонтакте» мерлыко вотэсысь бамаз ивортӥз. Тупанкыллы луыса элькунысь Спортъя дасяськонъя центре мугорлы скрининговой дунъет лэсьтон но сӥльвиро луэмез чаклан понна ньыль аппаратно-программной огъетъёс басьтӥзы. Олимпи резервысь биатлонъя спортъя школае пневматика пыӵал-тӥрлыкысь ыбылӥськыны 30 мишень установкаос вайизы. Горнолыжной спортъя но сноубордъя спортъя школае 20 пар гурезь куасъёс но 35 сноубордъёс басьтӥзы. Паралимпи но сурдлимпи спорт амалъёсъя спортъя но адаптацияя школае спортэн вырыны чаклам вить кресло-коляскаос вуттӥзы. Олимпи резервысь хоккейя специализированной спортъя школае 55 клюшкаос басьтӥзы. «Металлист» спортъя школае – нюръяськонъя  одӥг комплект тӥрлык вайизы. Ваньзэ ваньбурез Россиысь промышленностья но вузкаронъя министерстволэн, элькун кивалтэтлэн но улосвылысь физкультурая но спортъя министерстволэн тупанкылзылы луыса нырысьсэ басьтӥзы. Тӥрлык уже кутӥське ини. Тегъёс: Спорт Удмуртия АлександрВаршавский тӥрлык  